La poésie de Toli » Non classé
machann pwason
Pouki krazazay zèklè pa chire tèt zòtèy
Nan peze l atè pou sèmante?
Pouki krapo pa vale lang li
Nan fè tripotay sou bonnbonni?
17 grenn miska, 3 grenn digo 2 ba savon
Pou tranpe kouchèt
Move lavi salanbe ak bave.
Gen de jou solèy la bay kè plen,
Se tankou koupyè anba tche chwal kap senyen.
Yo pa konn mete losyon nan nen chen,
Sa ki ta di lalin ta gwòs pou koukouj?
Okenn simagri pa ka anpeche lawouze taye banda.
Ki mele douvanjou nan gouyad mèt minwi?
Sa mouton pèdi nan eleksyon bann chanpwèl?
Se ak alkali 3 degout,
7 bout sitwon vèt
Pou lave vyann diyite bò isit
Album : ecriture
Publié dans Non classé,poesie par verdino
( 10 juin, 2013 )
Pòtre lakapital
M fèpòtre lakapital
Kap gouye anba vant mòn lopital,
Siw konn jenn fanm ka p lage payèt sou chanmas nan kanaval.
Li ouvè jiponl men lajè sou bisantnè
Pou jofre lòt bò lanmè.
Mwen wè..
Mwen kwè sam wè,
Se pa fè zè
Chemiz li chire, chemizèt li make mizè.
Mwen fè pòtre lakapital
Depi syèl la bave,
Mòn nan trangle,
Anba lavil sivoke.
Move lavi ap fè chemenn kwa,
Mache nan jèn maten kou leswa
Chire soulye,
Kale jenou nan al priye papa bondye.
Mwen pa wè,
Mwwen pa kwè
Jem byen klè
Se pa chèlbè,
Mwen pa fouti wè
Zetwal nan po vant minui,
Ou pa fouti dim nan ki chanm nan syèl la lalin dòmi.
Pa gen pye kajou
Poum al tann gonm pou douvanjou.
Se klaksòn machin ki di lajounenm bonjou,
Leve li jou,
Al gad kot lavi fè bout
Ki ap dodomeya ak mize kwabosal
Ak yon ekspozisyon vivan kap bat pou kenbe pye lavi,
Kote lavi ap manje kout nen kou potovi.
Machin ap pile moun,
Moun anpile nan machin
Kou bèf ki pral labatwa,
Kanpe laa, kenbe laa.
Mwen fè potre lakapital,
Kote lanfè ak paradi ap kwaze lepe,
Se yon tè beni, se kay leta,
Leta pa mache al lwen, li pa la pou sa
Vin anba je Leta,
Wa wè bèl kòtèj kap pase
Wa vale krache,
Wa tranpe dwèt nan bòl pwomès lespwa
Mwen fè pòtre lakapital.
Kote moun pa pran moun pou moun,
Moun moun pase moun,
Moun ap batay pou yo moun,
Mèt minui mache gwo midi,
Lavi sanble esteril
JEUDI JEAN VERDIN /VERDINO
ces mains blanches sont plus noires que les miennes
ces mains blancs sont plus noires que les miennes
j’ai vu des mains ui me caresse la tête
je ne suis pas assez coquête
des mains de differentes couleures
ils cherchent plutot à faire leur beurre
ce sont des rapaces
oui,je ne crois pas en eux,ces rapaces.
ce sont eux qui m’ont matrarqué pendant 300 siècles,
ils m’ont humilié,abusé,violé,kidnapé
defilfware
plusieures fois
aujourd’hui,leurs mains ne peuvent pas plus noires que les miennes
ils veulent me carresser
pour obtenir mon bobot
pourtant,pourtant,ils m’ont blessé jusqu’aux os
jeudi jn verdin,etudiant en sociologie à la fac. des sces humaines